**Biharkeresztes Város Román Nemzetiségi Önkormányzat 2.**

ELNÖKÉTŐL

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## ELŐTERJESZTÉS

*az V. Keresztesi Román Nemzetiségi Népismereti Tábor megtartásáról*

Biharkeresztes Város Román Nemzetiségi Önkormányzat 2025. 06. 23. – 2025. 06. 27. napja között rendezi meg a V. Keresztesi Román Nemzetiségi Népismereti Tábort 20 gyermek részére, melyet a Bethlen Gábor Alapkezelő Zrt. támogatásával kíván megvalósítani.

A Bethlen Gábor Alapkezelő Zrt.-hez benyújtott pályázaton a Nemzetiségi Önkormányzat 400.000.- Ft vissza nem térítendő támogatásban részesült.

A tábor helyszíne a Biharkeresztesi Szivárvány Óvoda és Bölcsőde. A gyerekeknek napi háromszori étkezést biztosít a nemzetiségi önkormányzat.

Tervezett programok:

1. nap: délelőtt: Biharkeresztesi Stella Pékség, Cukrászat ZO&RA látogatása

délután: sütés - gasztronómia

2. nap: délelőtt: Biharkeresztesi Polgármesteri Hivatal, Könyvtár látogatása

(könyvtári foglalkozáson való részvétel)

délután: fazekasság, agyagozás kipróbálása

3. nap: délelőtt: Virágbolt, virágkötészet látogatása - virágültetés

délután: román táncház az óvodában,

4. nap: délelőtt: Családi gazdasági farm látogatása - háziállatokat tartó gazda látogatása –

utazás Bedőbe, a szomszéd településre

délután: Mozifilm megtekintése, könyvkészítés

5. nap: délelőtt: Ügyességi versenyjátékok, társasjátékok, kézműves foglalkozás

délután: sportágválasztó: ismerkedés a sportokkal,

közös éneklés, táncolás, táborzárás, emléklapok átadása

Biharkeresztes Város Román Nemzetiségi Önkormányzata a tábor sikeres lebonyolításához, játékok vásárlására 60.000 Ft-tal kíván hozzájárulni a 2025. évi költségvetése terhére.

A fent leírtak alapján előterjesztem az alábbi

**H a t á r o z a t i j a v a s l a t - o t:**

Biharkeresztes Város Román Nemzetiségi Önkormányzat Képviselő-testülete az V. Keresztesi Román Nemzetiségi Népismereti Tábort 2025. június 23. – 2025. június 27. között rendezi meg.

A Bethlen Gábor Alapkezelő Zrt.-hez benyújtott pályázat elbírálása megtörtént, a megítélt vissza nem térítendő támogatási összeg 400.000 Ft.

A Képviselő-testület a tábor megvalósításához a megítélt 400.000 Ft támogatási összeget teljes mértékben felhasználja, valamint a tábor sikeres lebonyolításához további 60.000 Ft-ot biztosít a 2025. évi költségvetése terhére.

**Felelős**: Csaláné Bartha Csilla elnök

**Határidő**: azonnal

Biharkeresztes, 2025. június 16.

**Csaláné Bartha Csilla** elnök